1. A nyereményjáték szervezője

A nyereményjáték (a továbbiakban: "Játék") szervezője a Zanzibar Music Kft. (székhely: 2700 Cegléd, Szép u. 31. Adószám:25186284-2-13), a továbbiakban: "Szervező”.

A játék a Facebook és az Instagram felületén kerül megrendezésre. A Játék szervezésében és lebonyolításában a Meta semmilyen módon nem vesz részt. A Meta önálló adatkezelő, külön adatkezelési tájékoztatóval rendelkezik (https://www.facebook.com/privacy/policy?section\_id=0-WhatIsThePrivacy)

A játékban való részvétel a Játék jelen hivatalos Szabályzatának automatikus elfogadását jelenti.

2. Kik vehetnek részt a játékban?

2.1 A Játékban részt vehet minden, a 2.2. pontban meghatározott személyek körébe nem eső, továbbá saját Facebook és Instagram profillal (továbbiakban: profil) rendelkező természetes személy (a továbbiakban: "Játékos"), aki a Játék időtartama alatt a 4.1. pontban írtaknak megfelelően teljesíti a meghirdetett feladatot.

Játékos a részvétellel kifejezetten elfogadja a jelen játékszabályzatban ("Játékszabályzat"), valamint a Facebook és az Instagram által előírt irányelvekben meghatározott valamennyi feltételt, és hozzájárul ahhoz, hogy a Szervező a weboldalán és social media felületein (továbbiakban „a Zanzibar zenekar média felületei”) a megadott nevét és profil képét, valamint nyertesség esetén teljes nevét, profil képét, telefonszámát, e-mail címét, születési idejét az adott Játékkal összefüggésben az Adatvédelmi szabályzatban írtak szerinti kezeljék, továbbá Játékos a részvétellel kifejezetten hozzájárul ahhoz, hogy Szervező a beküldött videóját, illetve adatait a jelen Játékszabályzatban, valamint az Adatvédelmi Szabályzatban írtak szerint felhasználja.

2.2. A Játékban nem vehetnek részt a Szervező, a Lebonyolító, illetve a Játék szervezésében vagy lebonyolításában közreműködő gazdálkodó szervezetek, ügynökségek, ezek tulajdonosai, vezető tisztségviselői, munkavállalói, vagy velük munkavégzésre irányuló egyéb jogviszonyban állók, és mindezen személyeknek törvényileg meghatározott hozzátartozói.

3. A Játék időtartama:

3.1. A játék első fázisa 2023. szeptember 8. 20 óra 00 perctől 2024. szeptember 23. napja 24 óra 00. percéig tart.

3.2. A játék második fázisában a kiválasztott gitárosok 2024.09.28-án részt vehetnek egy a szervező születésnapi koncertjén. A rendezvény végén zárul a játék időtartama.

4. A Játék menete

4.1. A Játékban a Játékos az alábbiak szerint vehet részt:

A játékos a 3.1. pontban meghatározott határidőig a Facebook, vagy az Instagram felületén közzétesz egy videót, amin egy általa választott Zanzibar dalt gitározik. A játékban való részvétel feltétele, hogy a játékos bejelölje a videón a zenekart, illetve, hogy lássa el a #zanzibar25ibanez hastaggal.

Szervező a nem valós adatokat megadó résztvevőket kizárhatja a Játékból.

A Játékos téves adatszolgáltatásából eredően a Szervezőt semmilyen felelősség nem terheli. A Szervező nem ajánlja a Játékban való részvételt harmadik személy által regisztrált vagy nem valódi adatokat tartalmazó profil megadásával. Amennyiben nem saját maga által regisztrált profilt vesz igénybe a Játékos, a Játék kezdete előtt köteles a jogosult írásbeli hozzájárulását kérni, a megfelelő jogosulti hozzájárulás esetleges hiánya miatti következményekért kizárólag Játékos felelős, a Játékkal kapcsolatos, e-mail postafiók, illetve profil használat jogosultságából fakadó vitákkal kapcsolatban a Szervező, valamint a Lebonyolító mindennemű felelősségét kizárja.

4.2. Nyertes kiválasztása

A Játék első fázisának lezárását követően 3 (három) db nyertes kerül kiválasztásra az alábbiak szerint:

A nyertesek kiválasztása a szakmai zsűri döntése alapján történik. A zsűri tagjai a Zanzibar zenekar tagjai, valamint közreműködő partner Ibanez Magyarország (képviselő: Szabó Zoltán). A nyertesek kiválasztásának időpontja: 2024. szeptember 25. A Szervező a nyertes kihirdetéséig zárhatja ki a Játékból azt a Játékost, aki nem felel meg a Játékszabályban rögzített feltételeknek. Szervező szintén kizárhatja a Játékból azt a Játékost, aki a Játékszabály 4.3. pontjában foglaltak értelmében nem elérhető. A Szervező fenntartja a jogot, hogy minden jelenlegi és jövőben szervezett játékukból kizárják azt a Játékost, aki a Játék során bizonyítottan a Játék internet oldalának feltörésével, robot, vagy spam program használatával, vagy egyéb más csalásra lehetőséget adó módon kíván előnyhöz jutni.

A 3 nyertes kihirdetésének időpontja: 2024. szeptember 26. A fődíj nyertesének kihirdetése a Zanzibar zenekar média felületén történik.

4.3. Nyeremény átvétele

A nyertes Játékos a nyereményt az alábbiak szerint vehetik át:

Szervező a nyertes Játékosokat elektronikus úton értesíti 2024. szeptember 26-ig, majd a nyertes visszajelzése hiányában, további 24 órán belül ismételten. A nyertes Játékos az Értesítést követően haladéktalanul, de legfeljebb 24 órán belül köteles elektronikus úron visszajelezni a Lebonyolító részére. Amennyiben a nyertes Játékos ezt elmulasztja, úgy "nem elérhető"-nek minősül, és kizárásra kerül a Játékból.

Amennyiben a Lebonyolító észleli, hogy a nyertes Játékos „nem elérhető” vagy bármilyen okból nem adható át részére a nyereménye, úgy pótnyertes kiválasztására kerül sor.

Ha a nyertes Játékos bármely okból egyáltalán nem elérhető, továbbá, ha a megkeresésre nem reagál az értesítéstől számított 2 napon belül, vagy bármely okból nem veszi át a nyereményét az egyeztetett helyen, az egyeztetett időpontban, a továbbiakban nem jogosult a nyeremény átvételére, kártérítési igénnyel sem élhet.

Nyeremények kézbesítése

A Játékos köteles együttműködni a nyeremény átvétele érdekében. Amennyiben ennek nem tesz eleget, és a nyeremény átvétele meghiúsul, a nyeremény a továbbiakban nem vehető át és a Lebonyolítót, valamint a Szervezőt semmilyen felelősség nem terheli ezzel kapcsolatban.

5. A Nyeremények

A fődíj egy 215.000 Ft értékű Ibanez RG470DX-TMN elektromos gitár

A Nyeremény vonatkozásában a Szervező a változtatás jogát fenntartja. A Szervező rögzíti, hogy felelőssége kizárólag a nyeremény nyújtására terjed ki, a nyeremény igénybevételéhez kapcsolódó további feltételek biztosítása már nem kötelezettsége.

A Nyeremény készpénzre nem váltható, készpénzben történő visszatérítés nem eszközölhető, továbbá egyéb kedvezményekkel nem vonható össze és utólag nem érvényesíthető.

A Szervező kizárja a felelősségét a nyeremény átadásának meghiúsulásáért, amely annak a következménye, hogy a nyertes a nyeremény odaítélését követően bármely okból nem elérhető az egyeztetett helyen és időpontban.

6. Személyi jövedelemadó, költségek

A Szervező vállalja, hogy amennyiben felmerül adó- vagy egyéb járulékfizetési kötelezettség a nyereményekkel kapcsolatban, úgy a Szervező a nyertesek nevében kifizeti a nyereményre esetlegesen közvetlenül alkalmazandó személyi jövedelemadót és a nyereményekkel kapcsolatban felmerülő további adó vagy egyéb esetleges járulék megfizetését is. Az ezeken felül esetlegesen felmerülő más adó, díj és illeték, utazási költség, illetve minden kapcsolódó költség a nyertest terheli.

7. Vegyes rendelkezések

A Szervező, illetve annak bármely leányvállalata, tulajdonosai, vezető tisztségviselői, és alkalmazottai a nyeremény hibáiért, hiányosságaiért kizárják a felelősségüket, kivéve, ha a felelősség kizárását a magyar jogszabályok kifejezett rendelkezéssel tiltják. A Játékos ilyen igényét jogszabályi keretek között a nyeremény szolgáltatójával /gyártójával/forgalmazójával szemben érvényesítheti.

A Szervező nem oszt szét a jelen Játékszabályzatban felsorolt nyereményen túlmenő egyéb nyereményt és legfeljebb annyi nyereményt (ide nem értve a „vis major” esetét) oszt ki, amennyi a jelen Játékszabályzat 5. pontjában szerepel.

A Játékos a jelen Játékban való részvételükkel kifejezetten hozzájárulnak ahhoz, hogy a Szervező publikálja Játékos nevét és profilképét a tömegtájékoztatási médiákban és egyéb promóciós és reklám célokat szolgáló audio, fotó és videó anyagokban. Valamint kifejezetten hozzájárulnak ahhoz, hogy a Játékos Pályázatában szereplő videót a Szervező publikálhassa vagy ismertethesse a tömegtájékoztatási médiákban és egyéb promóciós és reklám célokat szolgáló audio, fotó és videó anyagokban. Felkérés esetén ellentételezési igény nélkül vállalják továbbá, hogy rendelkezésre állnak média interjú céljából. A Szervező kérésére a Játékosnak a fentieket aláírt nyilatkozattal kell megerősíteniük. Nyertesről a nyeremény átvétele során készült hang-, illetve videofelvételt és fényképeket a Szervező reklámcélból, időbeli, térbeli, mód és mértékbeli korlátozás nélkül díjmentesen felhasználja a személyiségi jogok maradéktalan betartása mellett.

A nyeremény másra át nem ruházható, kereskedelmi forgalomba nem hozható, készpénzre, illetve egyéb kedvezményre nem váltható és semmilyen módon nem értékesíthető tovább.

A Szervező, illetve a Lebonyolító kizárja a felelősségét minden Meta-t, illetve az azt kezelő szervereket ért külső, ún. SQL támadások, meghibásodás estére. Tehát amennyiben a kiszolgáló hálózatot ért támadás folytán a Játékos téves üzeneteket kapnak nyereményét, a Játékos/nem Játékos státuszukat, stb. illetően, úgy ezen esetekre a Szervező, illetve a Lebonyolító semminemű felelősséget nem vállal.

Szervező, illetve Lebonyolító kizárják a felelősségüket a Meta-n rajtuk kívülálló okokból történő meghibásodásáért, amely időtartam alatt az nem vagy korlátozottan használható.